༄༅། །འཕགས་མ་འོད་ཟེར་ཅན་གྱི་མངོན་རྟོགས་བཞུགས་སོ། །
ད་ནི་འཕགས་པ་འོད་ཟེར་ཅན་གྱི་རྟོགས་པའི་ཆོ་ག་བཤད་པར་བྱ་སྟེ། དེ་ལ་བསྙེན་པ་
དང་། སྒྲུབ་པ་དང་། ལས་ལ་སྦྱར་བ་གསུམ་ལས། བསྙེན་པའི་ཡན་ལག་མངོན་པར་རྟོགས་པ་ནི།
དེ་བཞིན་གཤེགས་པའི་དཀྱིལ་འཁོར་དེར་དབང་བསྐུར་ནས། དད་པ་དང་བྱང་ཆུབ་ཀྱི་སེམས་
བསྐྱེད་པ་དང་ལྡན་པའི་སྔགས་པས་ཐོ་རངས་མལ་ནས་ལངས་ནས་ཀུ་ཤ་ལ་སོགས་པའི་སྟན་
བདེ་བ་ལ་བསྡད་དེ། 》སྙིང་གར་ཐལ་མོ་སྦྱར་ནས། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ལ། ན་མཿསརྦ་བུད་དྷ་བྷོ་དྷི་ས་ཏྭ་ནཱཾ། ཞེས་པས་ཕྱག་འཚལ་ནས། ཨོྃ་བཛྲ་ཨ་མྲྀ་ཏེ་ཧཱུཾ་
ཕཊ། ཅེས་པ་ལན་བཞིས་བསང་། བདག་དང་གནས་དང་རྣལ་འབྱོར་དང་ཡོ་བྱད་ཐམས་ཅད་
བསྲུངས་ལ། དད་པ་ཆེན་པོ་བསྐྱེད་ནས། སངས་རྒྱས་དང་བྱང་ཆུབ་སེམས་དཔའི་འཁོར་དང་
བཅས་པ་ཐམས་ཅད་ལ་བདག་ཉིད་རྣམ་པ་ཐམས་ཅད་དུ་དབུལ་བར་བགྱིའོ། །ཐུགས་རྗེ་ཆེན་
པོ་དང་ལྡན་པ་ཁྱེད་རྣམས་ཀྱིས་བདག་ལ་བསྲུང་བ་དང་། སྐྱབས་པ་དང་སྦ་བ་མཛད་དེ། མཆོག་
དང་ཐུན་མོང་གི་དངོས་གྲུབ་མ་ལུས་པ་བསྩལ་དུ་གསོལ། །ཅེས་བརྗོད་ནས། ཕྱོགས་བཅུའི་
སངས་རྒྱས་དང་བྱང་ཆུབ་སེམས་དཔའི་ཚོགས་ཐམས་ཅད་བདག་ལ་དགོངས་སུ་གསོལ། །ཇི་
ལྟར་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་མཁྱེན་པ་དེ་ལྟར་བདག་གིས་སྡིག་
པ་ཐམས་ཅད་ནི་སོ་སོར་བཤགས་སོ། །དགེ་བ་ཐམས་ཅད་ལ་ནི་རྗེས་སུ་ཡི་རང་ངོ་། །དགེ་བ་
ཐམས་ཅད་ཀྱང་སེམས་ཅན་ཐམས་ཅད་ཀྱི་དོན་དུ་བླ་ན་མེད་པ་ཡང་དག་པར་རྫོགས་པའི་བྱང་
279

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཆུབ་ཏུ་བསྔོའོ། །ཞེས་ལན་གསུམ་བརྗོད་ནས། ནམཿསརྦ་བུད་དྷ་བོ་དྷི་ས་ཏྭ་ནཱཾ། ཨ་ཝི་ར་ཧཱྃ་ཁཾ།
ཞེས་པས་དུས་གསུམ་མཉམ་པ་ཉིད་ལ་སེམས་བཞག་གོ །དེ་ནས་མཉམ་བཞག་ལས་ལངས་
ནས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་བརླབས་ཀྱི་སྟོབས་དང་།
བདག་གི་མོས་པ་དང་། སྨོན་ལམ་དང་། བསོད་ནམས་ཀྱི་སྟོབས་དང་། གསང་སྔགས་དང་།
སྙིང་བོ་དང་། ཕྱག་རྒྱ་རྣམས་ཀྱི་བདེན་པའི་སྟོབས་ཀྱིས། དེ་བཞིན་གཤེགས་པ་ཐམས་ཅད་ཀྱི་
བྱིན་གྱིས་བརླབས་པའི་ཆོས་ཀྱི་ཕོ་རང་རྡོ་རྗེ་འཆང་ཆེན་པོའི་ཉེ་བར་འདུ་བ།
གཤེགས་པ་ཐམས་ཅད་ལྷག་པར་དགྱེས་པས་རྣམ་པར་རོལ་བ་རིན་པོ་ཆེའི་རྒྱལ་བོ་སྣ་ཚོགས་
དེ་བཞིན་
ལས་གྲུབ་པའི་གཞལ་མེད་ཁང་ཆེན་པོའི་དབུས་ན། རིན་པོ་ཆེའི་པདྨ་དང་ཟླ་བའི་གདན་དང་།
མདུན་ན་ཟླ་བའམ་ཉི་མའི་གདན་དང་ལྡན་པ། ཕྱི་ནང་ཀུན་ཏུ་མཆོད་པའི་སྤྲིན་གྱི་ཕུང་བོ་ནམ་
མཁའ་དང་མཉམ་པ་འཁོར་བ་མ་སྟོངས་ཀྱི་བར་དུ་འཇུག་པར་གྱུར། ན་མཿ སརྦ་བུད་དྷཱ་བོ་དྷི་
ས་ཏྭ་ནཱཾ། སརྦ་ཐཱ་ཁཾ་ཨུད་ག་ཏེ་སྥ་ར་ཎ་ཨི་མཾ་ག་གཱ་ནཁཾ་སྭཱ་ཧཱ། ཞེས་ལན་བརྒྱད་བརྗོད་ནས།
ཨོཾ་མཱ་རཱི་ཛྱེ་སྭཱ་ཧཱ། ཞེས་པ་བདུན་ནམ་ཉེར་གཅིག་བརྗོད་ཅིང་། བདེ་བར་གཤེགས་སོ་བཅོམ་
ལྡན་འདས། །ཚུར་གཤེགས་འདིར་ནི་བཞུགས་སུ་གསོལ། །བདག་གི་མཆོད་ཡོན་བཞེས་ནས་
ཀྱང་། །འདི་ཉིད་དུ་ནི་བཞུགས་སུ་གསོལ། །ཨོཾ་མཱ་རཱི་ཏྱཾ་པདྨ་ཀ་མ་ལ་སྟཱཾ། གན་དྷེ། དྷུ་པེ། པུཥྤ།
ནཻ་ཝི་ཏྱཾ། ཨ་ལོ་ཀཱེ་ཧར་ཧ་ར་པཱུ་ཛི་ཏེ་སྭཱ་ཧཱ། ཞེས་པས་མཆོད་ནས། ཨོཾ་མཱ་རཱི་ཙཱི་སརྦ་ཏ་ཐཱ་ག་ཏ་
ཨ་བྷི་ཤེ་ཀ་ཊ་ས་མ་ཡ་ཤྲཱི་ཡེ་ཧཱུཾ། ཞེས་པ་དབང་བསྐུར་ནས། དབུས་ན་བཅོམ་ལྡན་འདས་རྣམ་
པར་སྣང་མཛད་གསེར་གྱི་མདོག་ཅན་སྐུ་ལྟ་བས་ཆོག་མི་ཤེས་པ། ལྷའི་རྒྱན་དང་ན་བཟས་
མཛེས་པ། ཆོས་འཆད་ཀྱི་ཕྱག་རྒྱ་ཅན་དཀྱིལ་ཀྲུང་མཛད་པ། དེའི་མདུན་ནཉི་མའམ་ཟླ་བ།
དེའི་སྟེང་ན་འོད་ཟེར་ལས་བྱུང་བའི་འཕགས་མ་འོད་ཟེར་ཅན་གཞོན་ནུ་མ། སྐུ་མདོག་ལྗང་སེར་
280

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཊྛ ཨཏྠོ
ཞལ་གཅིག་ཕྱག་གཉིས་མ། ཕྱག་གཡས་ན་རང་གི་འོད་ལས་གྲུབ་པའི་ཁབ་སྐུད་ཀྱིས་གདུག་པ་
ཅན་གྱི་མིག་དང་ཁ་འགྲུབ་པར་བྱེད་པ།
གཡོན་པས་མྱ་ངན་མེད་པའི་ཡལ་ག་མེ་ཏོག་དང་
བཅས་པ་འཛིན་པ། དབུ་ལ་མཆོད་རྟེན་གྱིས་བརྒྱན་པ། གཡོན་ཕྱོགས་སུ་གཟིགས་པའི་སྤྱན་
ཅན་ཤ་འགག་སྔོན་པོ་དང་། སྟོད་གཡོགས་སྔོན་པོ་ཅན། རྒྱན་ཐམས་ཅད་ཀྱིས་སྤྲས་པ། རོལ་
པའི་སྟབས་ཅན་བཞུགས་པར་གྱུར་ཏོ། །དེ་ནས། བདག་དང་འགྲོ་ལ་ཐུགས་བརྩེའི་ཕྱིར། །ཉིད་
ཀྱི་རྫུ་འཕྲུལ་མཐུ་ཡིས་ནི། །ཇི་སྲིད་མཆོད་པ་བདག་བགྱིད་པ། །དེ་སྲིད་བཅོམ་ལྡན་བཞུགས་
སུ་གསོལ། །ཨོཾ་བཛྲ་སྭ་ས་ནསྭཱ་ཧཱ། ཞེས་པའི་སྔགས་རྒྱས་གདན་ལ་བཞུགས་སུ་གསོལ་ལ། དེ་
ནས། གཙང་ཞིང་གཙང་མ་ལས་བྱུང་བའི། །ལྷ་རྫ་ས་དབང་བོའི་དྲི་འདི་དག བདག་གིས་གུས་
པས་འབུལ་ལགས་ཀྱིས། བཞེས་ནས་བདག་ལ་དགྱེས་པར་མཛོད། ཨཱ་ཧ་ར་ཨཱ་ཧ་ར་སརྦ་བིདྱཱ་
དྷརི་པཱུ་ཙི་ཏེ་སྭཱ་ཧཱ། ཞེས་པའི་སྔགས་རྒྱས་དྲི་ཆབ་དབུལ་བར་བྱའོ། །
གཙང་ཞིང་གཙང་མ་ལས་བྱུང་བའི། །ལྷ་རྫས་ཀྱི་ནི་མེ་ཏོག་འདི། །བདག་གིས་དད་པས་
འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཨཱ་ཧ་ར་ཞེས་པའི་སྔགས་རྒྱས་
མེ་ཏོག་དབུལ་བར་བྱའོ། །དྲི་ཡིས་རྒྱས་པའི་ལྷ་ཡི་རྫ་ས། །ནགས་ཚལ་བཅུད་ནི་ཡིད་འོང་འདི། །
བདག་གིས་དད་པས་འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཨཱ་ཧ་ར་
ཞེས་སོགས་ཀྱི་སྔགས་རྒྱས་བདུག་སྤོས་རྣམས་དབུལ་བར་བྱའོ། །སྨན་རྣམས་བཅུད་ནི་ཡི་གར་
འོང་། །སྔགས་ཀྱི་ཞལ་ཟས་བཤོས་འདི་དག །བདག་གིས་དད་པས་འབུལ་ལགས་ཀྱིས། །བཞེས་
ནས་བདག་ལ་དགྱེས་པར་མཛོད། །ཨཱ་ཧ་ར་ཞེས་སོགས་ཀྱི་སྔགས་རྒྱས་ལྷ་བཤོས་རྣམས་དབུལ་
བར་བྱའོ། །གདོན་རྣམས་འཇོམས་ཤིང་བཀྲ་ཤིས་ལྷ། །དགེ་ཞིང་མུན་པ་རྣམས་སེལ་འདི། །
བདག་གིས་དད་པས་འབུལ་ལགས་ཀྱིས། །མར་མེ་འདི་ནི་བཞེས་སུ་གསོལ། །ཨཱ་ལོ་ཀེ་ཡ་ཨཱ་
281

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གོ་ཀ་ཡ། སརྦ་བིདྱཱ་དྷ་རི་པུ་ཛི་ཏེ་སྭཱ་ཧཱཏྭ། ཞེས་པའི་སྔགས་རྒྱས་མར་མེ་གུས་པས་དབུལ་བར་
བགྱིའོ། །
དེ་ནས། དེ་ལས་གཞན་ཡང་མཆོད་པའི་ཚོགས། །རོལ་མོ་དབྱངས་སྙན་ཡིད་འོང་ལྡན། །
སེམས་ཅན་སྡུག་བསྔལ་ཚིམ་བྱེད་པའི། །སྤྲིནརྣམས་སོ་སོར་གནས་གྱུར་ཅིག །དམ་ཆོས་དཀོན་
མཆོག་ཐམས་ཅད་དང་། །མཆོད་རྟེན་རྣམས་དང་སྐུ་གཟུགས་ལ། །རིན་ཆེན་མེ་ཏོག་ལ་སོགས་
ཆར། །རྒྱུན་མི་ཆད་པར་འབབ་པར་ཤོག །ཇི་ལྟར་འཇམ་དབྱངས་ལ་སོགས་པས། །རྒྱལ་བ་
རྣམས་ལ་མཆོད་མཛད་པ། །དེ་བཞིན་བདག་གིས་དེ་བཞིན་གཤེགས། །མགོན་པོ་སྲས་དང་
བཅས་རྣམས་མཆོད། །ཡོན་ཏན་རྒྱ་མཚོ་རྣམས་ལ་བདག །བསྟོད་དབྱངས་ཡན་ལག་རྒྱ་མཚོས་
བསྟོད། །བསྟོད་དབྱངས་སྙན་སྤྲིན་དེ་དག་ལ། །ངེས་པར་ཀུན་ཏུ་འབྱུང་གྱུར་ཅིག །དེ་ནས་པུས་
བཙུགས། ཐལ་མོ་སྦྱར་ནས། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་ཅད་
སོ་སོར་བཤགས། །དགེ་བ་ཀུན་ལ་རྗེས་ཡི་རང་། །ཆོས་ཀྱི་འཁོར་ལོ་སྐོར་དུ་གསོལ། །མྱ་ངན་མི་
འདའ་བདག་གསོལ་འདེབས། །དགེ་བས་འགྲོ་ཀུན་སངས་རྒྱས་ཤོག །ཕྱོགས་བཅུ་ན་བཞུགས་
པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། ཇི་ལྟར་
སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྟ་ཅང་ཤེས་
ལྟ་བུ། གླང་བོ་ཆེན་པོ། བྱ་བ་བྱས་པ། ཁུར་བོར་བ། རང་གི་དོན་རྗེས་སུ་ཐོབ་པ། སྲིད་པ་ཀུན་
ཏུ་སྦྱོར་བ། ཡོངས་སུ་ཟད་པ། ཡང་དག་པའི་བཀའ། ལེགས་པར་རྣམ་པར་གྲོལ་བའི་ཐུགས་
ལེགས་པར་རྣམ་པར་གྲོལ་བའི་ཤེས་རབ་ཅན་དེ་དག་གིས། སེམས་ཅན་ཐམས་ཅད་ལ་ཕན་པར་
བྱ་བའི་ཕྱིར་དང་། གྲོལ་བར་བྱ་བའི་ཕྱིར་དང་། ནད་མེད་པར་བྱ་བའི་ཕྱིར་དང་། མུ་གེ་མེད་
པར་བྱ་བའི་ཕྱིར་དང་། བླ་ན་མེད་པའི་བྱང་ཆུབ་ཀྱི་ཆོས་རྣམས་ཡོངས་སུ་རྫོགས་པར་བྱ་བའི་
282

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཨཏྭཱ
ཕྱིར་དུ། གསོ་སྦྱོང་ངེས་པར་མཛད་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་། དུས་
འདི་ནས་བཟུང་སྟེ། སང་ཉི་མ་མ་ཤར་གྱི་བར་དུ་གསོ་སྦྱོང་ངེས་པར་བླང་བར་བགྱིའོ། །
དེང་ནས་སྲོག་གཅོད་མི་བྱ་ཞིང་། །གཞན་གྱི་ནོར་ཡང་བླང་མི་བྱ། །འཁྲིག་པའི་ཆོས་ཀྱང་
མི་བྱ་ཞིང་། །རྫུན་གྱི་ཚིག་ཀྱང་མི་སྨྲ་འོ། །སྐྱོན་ནི་མང་བོ་ཉེར་བརྟེན་པའི། །ཆང་ནི་ཡོངས་སུ་
སྤང་བར་བྱ། །ཁྲི་སྟན་མཐོན་པོ་མི་བྱ་ཞིང་། །དེ་བཞིན་དུས་མ་ཡིན་པའི་ཟས། །དྲི་དང་ཕྲེང་བ་
རྒྱན་དང་ནི། །གར་དང་གླུ་སོགས་སྤང་བར་བྱ། །ཇི་ལྟར་དགྲ་བཅོམ་རྟག་ཏུ་ནི། །སྲོག་གཅོད་ལ་
སོགས་མི་མཛད་ལྟར། །དེ་བཞིན་སྲོག་གཅོད་ལ་སོགས་སྤང་། །བླ་མེད་བྱང་ཆུབ་མྱུར་ཐོབ་ཤོག །
ཅེས་བརྗོད་དོ། །དེ་ནས་སྡུག་བསྔལ་གྱིས་ཉམ་ཐག་པའི་སྐྱེ་དགུ་རྣམས་ལ་དམིགས་ནས། སྡུག་
བསྔལ་ཐམས་ཅད་དང་བྲལ་བར་གྱུར་ཅིག་སྙམ་པའི་སྙིང་རྗེ་དང་། བདེ་བ་ཐམས་ཅད་དང་ལྡན་
པར་གྱུར་ཅིག་སྙམ་པའི་བྱམས་པ་དང་། སངས་རྒྱས་ཀྱི་བདེ་བས་བདེ་བར་གྱུར་ཅིག་སྙམ་པའི་
དགའ་བ་དང་། སངས་རྒྱས་ཀྱི་མྱང་འདས་བླ་ན་མེད་པས་མྱ་ངན་ལས་འདའ་བར་གྱུར་ཅིག་སྙམ་
པའི་བཏང་སྙོམས་ལ་གནས་པར་བྱའོ། །དེ་ནས། སངས་རྒྱས་ཆོས་དང་ཚོགས་ཀྱི་མཆོག་བཅས་
ལ། །བྱང་ཆུབ་མ་ཐོབ་བར་དུ་བདག་ནི་སྐྱབས་སུ་མཆི། །བདག་གིས་བསྙེན་སྒྲུབ་བགྱིས་པའི་
བསོད་ནམས་ཀྱིས། །འགྲོ་ལ་ཕན་ཕྱིར་སངས་རྒྱས་མྱུར་དུ་འགྲུབ་པར་ཤོག ཅེས་ལན་གསུམ་གྱི་
སྒོ་ནས་སེམས་བསྐྱེད་པར་བྱའོ། །དེ་ནས་བྱང་ཆུབ་སེམས་དཔའ་ཐམས་ཅད་ཀྱི་སྤྲུལ་བའི་སྐུའི་
སྤྱན་གྱིས་སེམས་ཅན་ཐམས་ཅད་ཀྱི་སྡུག་བསྔལ་ཐམས་ཅད་མྱུར་དུ་ཞི་བར་གྱུར་ཅིག བདེ་བ་
ཐམས་ཅད་མྱུར་དུ་སྩོལ་ཅིག ཅེས་པས་སེམས་ཅན་ཐམས་ཅད་ལ་ཟག་པ་མེད་པའི་ལམ་རྩོལ་
མེད་དུ་སྐྱེས་ནས། དེ་བཞིན་གཤེགས་པ་ཐམས་ཅད་ཀྱི་དངོས་གྲུབ་མྱུར་དུ་ཐོབ་པར་གྱུར་ཅིག་
ཅེས་བརྗོད་པའི་ཡིད་ལ་བསམ་ཞིང་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་
283

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཕྱག་འཚལ་ལོ། །རྡོ་རྗེ་འཛིན་པ་ཆེན་པོ་ལ་བསྟོད་ཅིང་ཕྱག་འཚལ་ལོ། །སེམས་ཅན་ཐམས་ཅད་
ལ་ཕན་པ་མཛད་པས་བཞུགས་སུ་གསོལ། ཐམས་ཅད་དུ་ཆོས་ཐམས་ཅད་བྱིན་གྱིས་བརླབ་ཏུ་
གསོལ་སྭཱ་ཧཱ། ཞེས་ལན་བརྒྱད་བརྗོད་ནས། བདག་གིས་འདི་ལྟར་སྒྲུབ་པའི་བླ་ན་མེད་པའི་
བསོད་ནམས་དང་ཡེ་ཤེས་ཀྱི་ཚོགས་དང་། རྗེས་སུ་ཡི་རིང་བ་ལ་སོགས་པའི་མཐུས། བདག་
སེམས་ཅན་ཐམས་ཅད་ཀྱི་དོན་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སངས་
རྒྱས་པར་གྱུར་ཅིག ཅེས་བརྗོད་ནས་ཕྲེང་བ་བླངས་ཏེ། ན་མོ་རཏྣ་ཏྲ་ཡཱ་ཡ། ༀ་ཨང་བྷུ་ཏེ་བི་ཛ་
ཡ་སིད་དྷེ་རྰ་སྭཱ་ཧཱ། ཞེས་པ་ལན་བརྒྱ་རྩ་བརྒྱད་བཟླས་པས་ཕྲེང་བ་བསྒྲུབས་ནས་ཐལ་མོ་སྦྱར་ཏེ།
བླ་མ་དང་སངས་རྒྱས་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །ཞེས་པས་ཕྱག་
བྱས་ནས། ཕྲེང་བ་སྙིམ་པར་བཅུག་ལ། ༀ་བྷ་ག་ཝ་ཏེ། སིད་དྷ་སིད་དྷ་ཡ་སིད་དྷ་རཱ་སྭཱ་ཧཱ། ཞེས་
བརྗོད་ཅིང་ལན་བདུན་བཟླས་ནས་སླར་ཡང་། དཀོན་མཆོག་གསུམ་དང་། སངས་རྒྱས་དང་
བྱང་ཆུབ་སེམས་དཔའ་ཐམས་ཅད་དང་། རིག་སྔགས་ཀྱི་ཚོགས་ཐམས་ཅད་ལ་ཕྱག་འཚལ་ལོ། །
ཞེས་བརྗོད་ཅིང་གུས་པས་ཕྱག་འཚལ་ཏེ། ཕྲེང་བ་བགྲང་ཞིང་། ཏདྱ་ཐཱ། ཨོྃ་བ་དཱ་ལི་བ་དཱ་ལི།
བ་རཱ་ལི་བ་རཱ་ཧ་མུ་ཁི་སརྦ་དུཥྚ་ནཱཾ་ཙཀྵུ་མུ་ཁཾ་བནྡྷ་བནྡྷ། བནྡྷ་མུ་ཁཾ་ཛཾ་བྷ་ཡ་ནྟཾ་བྷ་ཡ། མོ་ཧ་ཡ་
སྭཱ་ཧཱ། ཞེས་པའི་སྙིང་བོ་དང་། ༀ་མཱ་རཱི་ཛྱེ་སྭཱ་ཧཱ། ཞེས་པ་ཉེ་སྙིང་དང་། ཨོཾ་བ་རཱ་ལེ། བ་ཏྲ་ལེ།
བ་ད་ཏཱི་ལ། བཱ་ར་ཧཱ་མུ་ཁི། སརྦ་དུཋཱ་ནཱཾ། ཙཀྑུར་མུ་ཁཾ་བྷཾ་དྷ་བཾ་དྷ་སྭཱ་ཧཱ། ཞེས་པའི་ལས་སྔགས་
རྣམས་སྒྲ་དང་བཅས་པ་དང་། ཤུབ་བུ་དང་། ཡིད་ཀྱི་བཟླས་པ་རིམ་པ་བཞིན་བྱས་ཏེ། ཇི་སྲིད་
མི་སྐྱོ་བར་དུ་བཟླས་ལ། དེ་ནས་ཐུན་འཇོགས་ཁར། སརྦ་ཏ་ཐཱ་ག་ཏ་ཨུ་བྷ་ཝེ་སྭཱ་ཧཱ། ཞེས་པ་ལྷ་
དྲུག་གི་ཐ་མ་མཚན་མའི་སྔགས་རྒྱས་བཏབ་ནས། རུ་རུ་སྤུ་རུ་ལ་སོགས་པའི་སྔགས་ཉེར་གཅིག་
བཟླས་པས་སྲུང་ངོ་། །དེ་ནས་ལྷ་ལ་དང་བས་མིག་གིས་ལྟ་ཞིང་། དེ་བཞིན་གཤེགས་པ་ཐམས་
284

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། ། ཨ
:.
ཅད་ཀྱིས་སངས་རྒྱས་ཀྱི་བྱང་ཆུབ་སྒྲུབ་པ་དང་། བླ་ན་མེད་པའི་སེངྒེའི་སྒྲ་སྒྲོག་པས་ཆོས་ཀྱི་
འཁོར་ལོ་སྐོར་བ་དང་། སེམས་ཅན་གྱི་དོན་བླ་ན་མེད་པ་བྱེད་པ་དང་། དེ་བཞིན་གཤེགས་པ་
ཀུན་ཏུ་བཟང་བོའི་སྐུ་ཡོངས་སུ་བསྒྲུབ་པར་འདོད་པས། ‘’